b'\n_START_ARTICLE_\nSencer Sari\n_START_SECTION_\nAkademin\xc4\x97 veikla\n_START_PARAGRAPH_\nS. Sari studijas prad\xc4\x97jo Stambulo Jeditep\xc4\x97s universiteto vizualin\xc4\x97s komunikacijos ir dizaino skyriuje 2001\xe2\x80\x932002\xc2\xa0m._NEWLINE_Jis studijas t\xc4\x99s\xc4\x97 \xc3\x87anakkale Onsekiz Mart universitete , vaizduojamojo meno fakulteto keramikos skyriuje 2002\xe2\x80\x932006\xc2\xa0m., ten pat 2007\xe2\x80\x932010\xc2\xa0m. \xc4\xafgijo magistro laipsn\xc4\xaf._NEWLINE_2010\xc2\xa0m. \xc3\x87anakkale\xc2\xa0Onsekiz\xc2\xa0Mart universitete jo baigiamasis magistro darbas \xe2\x80\x9e\xc5\xbdemos degimo temperat\xc5\xabros chromo glaz\xc5\xabra" buvo publikuotas mokslini\xc5\xb3 tyrim\xc5\xb3 projekt\xc5\xb3 duomen\xc5\xb3 baz\xc4\x97je._NEWLINE_Studij\xc5\xb3 metu S. Sari susitelk\xc4\x97 \xc4\xaf menin\xc4\x97s keramikos i\xc5\xa1rai\xc5\xa1kos galimybes bei \xc4\xaf jas palaikan\xc4\x8dias eksperimentines keramikos technologijas._NEWLINE_2006\xc2\xa0m. S. Sari kartu su Nuri Civelek dirbo Civelek Porselen keramikos ir deimant\xc5\xb3 tyrim\xc5\xb3 laboratorijoje su \xc5\xa1armini\xc5\xb3 metal\xc5\xb3 ir keramini\xc5\xb3 kompozit\xc5\xb3 sinterizavimo (kar\xc5\xa1to presavimo) procesu, kur jis dalyvavo vietin\xc4\x97s gamybos ugniai atspari\xc5\xb3 \xc5\xa1arv\xc5\xb3 ir kar\xc5\xa1to presavimo aliuminio pagrindu pagamint\xc5\xb3 neper\xc5\xa1aunam\xc5\xb3 liemeni\xc5\xb3 tyrime ir vystyme._NEWLINE_2005\xe2\x80\x932009\xc2\xa0m. S. Sari kartu su keramiku/skulptoriumi Ibrahimu Taifunu Duratu dirbo su \xc5\xbeemos temperat\xc5\xabros glaz\xc5\xabra ir chromuota glaz\xc5\xabra._NEWLINE_Nuo 2011\xc2\xa0m. S. Sari dirbo su keramika, i\xc5\xa1naudodamas radioaktyvaus urano silikato \xc5\xa1vyt\xc4\x97jimo tamsoje savybes. S. Sari lygiagre\xc4\x8diai dirbo su technologija ir menu, nuo 2011\xc2\xa0m. savo darbuose i\xc5\xa1naudodamas radioaktyvaus urano silikato \xc5\xa1vyt\xc4\x97jimo tamsoje savybes porceliane._NEWLINE_Pasak S. Sari, yra du raudoni atspalviai (vario raudona ir urano raudona), kuriuos sunku i\xc5\xa1gauti glaz\xc5\xabroje bei keramikoje ir kad ma\xc5\xbeas plotas urano raudonos gali b\xc5\xabti gaunamas, deginant urano nitrat\xc4\x85 auk\xc5\xa1toje temperat\xc5\xabroje._NEWLINE_Doktorant\xc5\xabros studij\xc5\xb3 metu Sofijoje, menininkas eksperimentavo su retais radioaktyviais elementais ir \xc5\xbeenkliai suma\xc5\xbeino alfa daleli\xc5\xb3 spinduliavim\xc4\x85 glaz\xc5\xabroje ir keramikoje su radioaktyviuoju uranu, panaudoj\xc4\x99s \xc5\xa1vino ir li\xc4\x8dio oksido sluoksn\xc4\xaf, j\xc4\xaf dar papildomai padengiant stiklo sluoksniais._NEWLINE_2012\xc2\xa0m. lapkri\xc4\x8dio 30 d. VUZF universitete S. Sari ved\xc4\x97 seminar\xc4\x85 \xe2\x80\x9eUranas keramikos mene\xe2\x80\x9c ir sureng\xc4\x97 parod\xc4\x85, kurioje eksponavo savo darbus su raudonuoju uranu._NEWLINE_2012\xc2\xa0m. bir\xc5\xbeelio 27 d. S. Sari skait\xc4\x97 paskait\xc4\x85 ir ved\xc4\x97 u\xc5\xbesi\xc4\x97mim\xc4\x85 Vienos Taikom\xc5\xb3j\xc5\xb3 men\xc5\xb3 universitete apie ret\xc5\xb3 chemini\xc5\xb3 element\xc5\xb3 naudojim\xc4\x85 keramikos glaz\xc5\xabroje bei stikle, chromin\xc4\x99 glaz\xc5\xabr\xc4\x85, turki\xc5\xa1k\xc4\x85 m\xc4\x97lyn\xc4\x85j\xc4\x85 glaz\xc5\xabr\xc4\x85 ir saug\xc5\xb3 fluorido r\xc5\xabg\xc5\xa1ties vonel\xc4\x97s paruo\xc5\xa1im\xc4\x85 matinei glaz\xc5\xabrai._NEWLINE_2012\xc2\xa0m. rugs\xc4\x97jo 15 d. S. Sari \xc5\xa0e\xc5\xa1tajame Tarptautiniame Eski\xc5\x9fehir Terra Cotta simpoziume pristat\xc4\x97 darb\xc4\x85 tema \xe2\x80\x9eRet\xc5\xb3 element\xc5\xb3 panaudojimas keramikos glaz\xc5\xabroje ir stikle\xe2\x80\x9c, kuriame aptar\xc4\x97 ret\xc5\xb3 chemini\xc5\xb3 element\xc5\xb3 elges\xc4\xaf glaz\xc5\xabruotos keramikos bei porceliano k\xc5\xabnuose._NEWLINE_2013\xc2\xa0m. S. Sari \xc4\xafgijo moksl\xc5\xb3 daktaro laipsn\xc4\xaf Sofijos Nacionalin\xc4\x97je meno akademijoje Bulgarijoje, keramikos ir stiklo fakultete su moksliniu darbu \xe2\x80\x9eVario raudonio glaz\xc5\xabros i\xc5\xa1gavimas \xc5\xbeemos temperat\xc5\xabros deguonies prisodrintoje terp\xc4\x97je\xe2\x80\x9c._NEWLINE_Doktorant\xc5\xabros studij\xc5\xb3 metu, S. Sari atnaujino technologij\xc5\xb3 tyrim\xc4\x85 bei i\xc5\xa1vyst\xc4\x97 \xe2\x80\x9ebed\xc5\xabm\xc4\x97s redukcijos technik\xc4\x85\xe2\x80\x9d elektrin\xc4\x97se krosnyse ir u\xc5\xbedarose erdv\xc4\x97se, redukuojant naft\xc4\x85. \xc5\xa0iuo nauju metodu menininkas i\xc5\xa1gavo keramikoje itin sunkiai gaunam\xc4\x85 vario raudonumo spalv\xc4\x85. Sar\xc4\xb1 is also a member of the International Association Of Art Turkish National Committee UNESCO AIAP, since 2007._NEWLINE_S. Sari nuo 2007\xc2\xa0m. yra Tarptautin\xc4\x97s Meno Asociacijos (angl. AIAP) Turkijos nacionalinio komiteto prie UNESCO narys._NEWLINE_Nuo 2014\xc2\xa0m. rugs\xc4\x97jo iki 2016\xc2\xa0m. vasario jis buvo lektorius Marmario universiteto taikom\xc5\xb3j\xc5\xb3 men\xc5\xb3, keramikos ir meninio stiklo fakultete. Nuo 2016\xc2\xa0m. iki dabar S. Sari yra ekspertas liudininkas Turkijos Respublikos Teisingumo ministerijoje._NEWLINE_S. Sari nuo 2019\xc2\xa0m. kovo iki dabar\xc2\xa0\xe2\x80\x93 Tbilisio meno akademijos kviestinis profesorius  .\n_START_SECTION_\nMenin\xc4\x97 veikla\n_START_PARAGRAPH_\n2006\xc2\xa0m. gegu\xc5\xbe\xc4\x97s 2 d. S. Sari darbas \xe2\x80\x9eAqua\xe2\x80\x9d buvo apdovanotas specialiuoju prizu 9-ajame tarptautiniame Rotary \xe2\x80\x9eAuksinio \xc4\x85so\xc4\x8dio\xe2\x80\x9d konkurse, Izmiro dail\xc4\x97s bei skulpt\xc5\xabros muziejuje ir galerijoje, kur buvo eksponuojamas iki gegu\xc5\xbe\xc4\x97s 14 d._NEWLINE_2006\xc2\xa0m. lapkri\xc4\x8dio 1-20 dienomis, S. Sari dalyvavo mi\xc5\xa1ri\xc5\xb3 technik\xc5\xb3 darb\xc5\xb3 parodoje, 5-ajame keramikos degimo, naudojant apr\xc5\xabkymo technik\xc4\x85, seminare, Izmiro Adnan Franko meno galerijoje._NEWLINE_2007\xc2\xa0m. rugs\xc4\x97jo 12 d. S. Sari sureng\xc4\x97 autorin\xc4\x99 darb\xc5\xb3 parod\xc4\x85 \xe2\x80\x9eKauk\xc4\x97s ir poj\xc5\xab\xc4\x8diai\xe2\x80\x9d (turk.: Duyumlar ve Maskeler) UNESCO Tarptautin\xc4\x97s Plastini\xc5\xb3 Men\xc5\xb3 Asociacijos (AIAP) galerijoje, Stambule. _NEWLINE_T\xc5\xb3 pa\xc4\x8di\xc5\xb3 met\xc5\xb3 spalio 27 d. dalyvavo dviejose skirting\xc5\xb3 grupi\xc5\xb3 parodose\xc2\xa0\xe2\x80\x93 UNESCO AIAP  surengtoje \xe2\x80\x9eVidur\xc5\xbeemio j\xc5\xabra ir nam\xc5\xb3 ilgesys\xe2\x80\x9d (turk.: Akdenizlilik ve Gurbet) bei mi\xc5\xa1ri\xc5\xb3 technik\xc5\xb3 darb\xc5\xb3 parodoje Tuyap meno mug\xc4\x97je, kuri\xc4\x85 2007\xc2\xa0m. sureng\xc4\x97 Turkijos Kolektyvin\xc4\x97 Meninink\xc5\xb3 S\xc4\x85junga._NEWLINE_2012\xc2\xa0m. lapkri\xc4\x8dio 30 d. VUZF universitete S. Sari ved\xc4\x97 seminar\xc4\x85 urano keramikos mene tema. Taip pat \xc4\x8dia sureng\xc4\x97 solo parod\xc4\x85 \xe2\x80\x9eAktinijos raudonai\xe2\x80\x9c (angl.: Amenones in Red), kuriuose atskleid\xc4\x97 savo darb\xc4\x85 su urano raudoniu._NEWLINE_2014\xc2\xa0m. spalio 20\xc2\xa0d.\xc2\xa0\xe2\x80\x93 lapkri\xc4\x8dio 7 d. Stambulo T\xc3\xbcnel meno galerijoje buvo surengta menininko paroda \xe2\x80\x9eI\xc5\xa1 j\xc5\xabros\xe2\x80\x9d (turk.: Denizden Gelenler). _NEWLINE_2014\xc2\xa0m. lapkri\xc4\x8dio 8-16 d. S. Sari dalyvavo Kolektyvin\xc4\x97s Meninink\xc5\xb3 S\xc4\x85jungos parodoje \xe2\x80\x9eNegalima u\xc5\xbemir\xc5\xa1ti\xe2\x80\x9c (turk.:Unutmamak \xc4\xb0\xc3\xa7in), kuri vyko 24-ojoje Stambulo meno mug\xc4\x97je, Tuyap parod\xc5\xb3 ir konferencij\xc5\xb3 centre. _NEWLINE_2017\xc2\xa0m. vasario 8 d. S. Sari savo paskaita prad\xc4\x97jo XXIII kasmetin\xc4\x99 ekspert\xc5\xb3 konferencij\xc4\x85 doktorantams \xe2\x80\x9eNeorganin\xc4\x97s nemetalin\xc4\x97s med\xc5\xbeiagos\xe2\x80\x9c Prahos chemijos\xc2\xa0ir\xc2\xa0technologijos universitete. S. Sari pristat\xc4\x97 tyrim\xc4\x85 tema \xe2\x80\x9eUrano junginiai mene\xe2\x80\x9c._NEWLINE_2017\xc2\xa0m. rugpj\xc5\xab\xc4\x8dio 16 d. S. Sari dalyvavo 5-ame tarptautiniame keramikos simpoziume \xe2\x80\x9eKeramikos laboratorija\xe2\x80\x9c Daugpilyje, Latvijoje._NEWLINE_2017\xc2\xa0m. rugpj\xc5\xab\xc4\x8dio 14 d.\xc2\xa0\xe2\x80\x93 rugs\xc4\x97jo 15 d. S. Sari sureng\xc4\x97 parod\xc4\x85 \xe2\x80\x9eLiuminescencin\xc4\x97s f\xc4\x97jos\xe2\x80\x9c VDA/Lauko ekspo parodiniame paviljone, Vilniuje ._NEWLINE_2018\xc2\xa0m. rugs\xc4\x97jo 14\xc2\xa0\xe2\x80\x93 16 dienomis, S. Sari sureng\xc4\x97 s\xc4\x97kming\xc4\x85 porceliano parod\xc4\x85 \xe2\x80\x9eDekadansas, dabar!\xe2\x80\x9c Akhaltsikhe mieste, Gruzijoje.\n_START_SECTION_\nPatentuoti i\xc5\xa1radimai\n_START_PARAGRAPH_\n2015\xc2\xa0m. liepos 30 d. (patento numeris: TUR 2015/09482)\xc2\xa0\xe2\x80\x93 Redukcijos med\xc5\xbeiagos redukciniame degime su elektrine krosnimi ir degimo metodologija redukcijos med\xc5\xbeiagoms._NEWLINE_2016\xc2\xa0m. vasario 2 d. (patento numeris: TUR 2016/01448)\xc2\xa0\xe2\x80\x93 Ne\xc5\xa1iojama lydymo krosnis'